# Aleksandr Averbuh

### Wikipedia

Aleksandr Valerjevitš Averbuh (s. 1. lokakuuta 1974 Irkutskissa, Neuvostoliitossa) on israelilainen entinen kymmenottelija, joka sittemmin ryhtyi menestyksekkäästi keskittymään seiväshyppyyn.

1990-luvulla Averbuh edusti Venäjää kansainvälisellä tasolla kymmenottelussa. Hän voitti lajissa vuonna 1997 alle 23-vuotiaiden Euroopan mestaruuden ja oli 1998 EM-hallikisoissa seitsenottelussa kuudes. Vuonna 1999 hän sai Israelin kansalaisuuden ja on siitä lähtien kilpaillut huipputasolla seiväshypyssä.

Heti ensimmäisissä arvokisoissaan seiväshyppääjänä, 1999 Sevillan MM-kisoissa, Averbuh saavutti pronssia tuloksella 580. Kyseessä oli myös Israelin historian ensimmäinen MM-mitali. 2000 Gentin EM-hallikisoissa Averbuh voitti kultaa tulokisella 575, mutta jäi samana vuonna syyskuussa Sydneyn olympialaisissa tulokseen 550 mikä riitti kymmenenteen sijaan. 2001 MM-hallikisoissa Lissabonissa hän oli neljäs, ja samana vuonna Edmontonin ulkoratojen MM-kisoissa hän saavutti hopeaa tuloksella 585. Vielä samana vuonna hän saavutti universiadeissa Pekingissä kultamitalin tuloksella 580.

2002 Münchenin EM-kisoissa Averbuh voitti kultamitalin tuloksella 585. Kuitenkin seuraavana talvena Birminghamin halli-MM-kisoissa hän jäi karsintoihin. Samana vuonna hän ei ollut mukana Pariisin MM-kisoissa. seuraavana talvena MM-hallikisoissa Budapestissa hänen taipaleensa päättyi jälleen karsintoihin. Elokuussa Ateenan olympialaisissa hän selviytyi loppukilpailuun, missä jäi kahdeksanneksi tuloksella 565. Kausi 2005 jäi Averbuhilta arvokisojen osalta kokonaan väliin, mutta seuraavana vuonna helmikuussa Moskovan MM-hallikisoissa hän oli neljäs ja samana kesänä voitettuaan ensin Eurooppa-cupin A-ryhmän kilpailun seipäässä Banská Bystrikassa, Göteborgin EM-kisoissa puolusti Euroopan mestaruuttaan menestyksekkäästi.

## [muokkaa] Henkilökohtaisia ennätyksiä

- 100 m: 10,64, Tel Aviv, 23. heinäkuuta 2000
- seiväshyppy: 593, Madrid, 19. heinäkuuta 2003
- pituushyppy: 739, Tel Aviv, 27. heinäkuuta 2003
- 10-ottelu: 8084, Krasnodar, 21. toukokuuta 1997

## [muokkaa] Lähteet

- Averbuh IAAF:n tietokannassa
- http://www.jafi.org.il/aliyah/russian/gorozonti/13/body_sport_man.html
- http://www.peoples.ru/sport/atlete/averbuh/

| Tämä yleisurheilijasta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/l/e/Aleksandr_Averbuh_99ff.html

Luokat: Yleisurheilijatyngät | Israelilaiset seiväshyppääjät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- עברית
- Polski